Document ID: 31976R0707

Uredba Sveta (EGS) št. 707/76
z dne 25. marca 1976
o priznavanju skupin proizvajalcev gojiteljev sviloprejk
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 43 Uredbe;
ob upoštevanju predloga Komisije;
ob upoštevanju mnenja Evropskega parlamenta [1];
ob upoštevanju mnenja Ekonomsko-socialnega odbora [2],
ker je treba z namenom, da bi pomagali zagotoviti primeren dohodek gojiteljem sviloprejk in z namenom, da bi stabilizirali trg teh proizvodov, spodbujati centralizacijo dobave in prilagajanje proizvodnje zahtevam trga s pomočjo skupnih akcij gojiteljev;
ker lahko te cilje zasledujemo z oblikovanjem skupin proizvajalcev, ki svoje člane obvežejo, da morajo v zvezi s proizvodnjo in trženjem ravnati v skladu z določenimi pravili;
ker je zato, da bi se izognili kakršnemu koli razlikovanju med proizvajalci in zagotovili enotnost ter učinkovitost kakršne koli akcije, ki bi jo sprožili, treba predpisati pogoje, ki veljajo povsod v Skupnosti, v skladu s katerimi morajo ravnati skupin proizvajalcev, če želijo izpolnjevati pogoje držav članic za priznanje,
SPREJEL NASLEDNJO UREDBO:
Člen 1
Za namene te uredbe pomenijo "priznane skupine proizvajalcev" kakršno koli skupino gojiteljev sviloprejk, ki so jo ustanovili sami gojitelji, s katerim koli od naslednjih ciljev:
(a) da bi spodbudili centralizacijo dobave;
(b) da bi so-gojiteljem dali na voljo zadostne tehnične vire za pripravo, skladiščenje in trženje proizvodov njihove gojitve sviloprejk, pod pogojem:
- da vso svojo proizvodnjo dajo v promet, to je, prodajo trgovini na debelo ali uporabniškim industrijam preko skupin proizvajalcev, čeprav lahko skupina gojitelje za določene količine oprosti te obveznosti,
- da v zvezi s proizvodnjo in trženjem uporabljajo pravila, ki jih sprejme skupina proizvajalcev in so namenjena temu, da se obseg ponudbe in kakovost proizvoda prilagodita zahtevam trga,
in ki jo priznava država članica v skladu s členom 2.
Člen 2
1. Države članice priznajo skupine, v kolikor njihove dejavnosti zajemajo proizvodnjo in trženje zapredkov, ki zaprosijo za priznanje in izpolnjujejo tako naslednje splošne pogoje, kot tiste, ki jih predpisuje člen 1. Skupine morajo:
(a) predložiti dokaze o gospodarski dejavnosti v zadostnem obsegu;
(b) na vsem področju svoje dejavnosti izključiti kakršno koli diskriminacijo med gojitelji v Skupnosti, med drugim glede njihovega državljanstva ali sedeža;
(c) biti pravna oseba ali pa imeti zadostno pravno opravilno sposobnost, da uživajo pravice in sprejemajo obveznosti v skladu z državnim pravom;
(d) v svoje pravilnike vključiti:
- obveznost, da vodijo ločene račune za dejavnosti, v zvezi s katerimi so bila priznana;
- določila, katerih cilj je, da zagotovijo, da smejo člani skupine, ki želijo izstopiti iz članstva, to storiti šele potem, ko so bili člani že najmanj tri leta, odkar je bila skupina priznana, pod pogojem, da takšni člani skupino obvestijo o svoji nameri najmanj leto dni vnaprej. Ta določila veljajo brez vpliva na kakršna koli določila nacionalnega prava, ki so namenjena temu, da bi zaščitila skupine ali njegove upnike, v posebej navedenih primerih, pred kakršnimi koli finančnimi posledicami, ki bi lahko nastopile kot posledica izstopa nekega člana, ali pa temu, da bi članu preprečila izstop v teku poslovnega leta;
(e) nimajo nobenih drugih članov razen gojiteljev sviloprejk.
2. Država članica, na katere ozemlju ima skupina proizvajalcev svoj sedež, je organ, pristojen za priznavanje skupin proizvajalcev.
Člen 3
Podrobna pravila za uporabo te uredbe se, kadar je to potrebno, sprejmejo v skladu s postopkom, določenim v členu 12 Uredbe Sveta (EGS) št. 1308/70 z dne 29. junija 1970 o skupni ureditvi trga za lan in konopljo [3], kakor je bila dopolnjena z Aktom o pogojih pristopa in prilagajanjem Pogodbam [4].
Člen 4
Ta uredba začne veljati dne 1. aprila 1976.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. marca 1976

Labels: 6